Just sellise küsimusega rabas mind jalust Primadonna, sõbra avalik-õiguslik abikaasa. Naasnud Suurelt Ringreisilt, on tal ikka tavaks mind esimesena informeerida iseenda saavutustest ja samas üritada ka välja pinnida, et millega mehed siis hakkama on saanud tema äraolekul. Millega meie  hakkama saime, olete kindlasti juba minu eelnevatest postitustest lugenud, aga Primadonna sai hakkama homode suudlemisega. Tegelikult oli neid küll vist ainult üks ja seegi etenduse käigus, seega pealesunnitud suudlus;) Muidugi, õelaks kätte minnes, arvan ma ise, et nii kõrges vanuses naisterahvale on iga suudlus hea, rääkimata homo suudlusest:)